stanford-oval/wikipedia huggingface dataset:
התעמלות אמנותית

הסמל הרשמי
יבגניה קנייבה אלופת העולם,(נבחרת רוסיה) בגמר הגביע העולמי בשנת 2008 בבנידורם, ספרד
נבחרת צרפת
נבחרת התעמלות אמנותית של יוון באולימפיאדת סידני 2000
התעמלות אמנותית (באנגלית: Rhythmic gymnastics) היא אחד מענפי ההתעמלות. זהו ספורט אולימפי שבו המתחרות (נשים בלבד) מבצעות תרגילים המשלבים תנועות בלט, אקרובטיקה ומחול עם מכשירי יד: חישוק, אלות, חבל (אנ'), סרט או כדור. התרגילים מתבצעים בליווי מוזיקה, על משטח: שטיח בגודל 14X14 מטר.
מבנה התחרויות

אליפויות רשמיות, כגון אליפות העולם ואליפות אירופה, כוללות עד 9 תחרויות, מהן 6 ליחידות ו-3 לקבוצות.
המתכונת הנוכחית של אליפות העולם:
בחמשת הימים הראשונים נערכות תחרויות היחידות. ביומיים האחרונים תחרויות הקבוצות.
מבנה התחרויות > יחידות

בארבעת הימים הראשונים מבצעות המתעמלות תרגיל אחד בכל יום, כאשר ביומיים הראשונים מתבצעים תרגילים ב-2 מכשירים (למשל בשנת 2011 חישוק וכדור) וביומיים הבאים שני המכשירים האחרים (ב-2011 אלות וסרט). כל מדינה רשאית לרשום לתחרות מקסימום 4 מתעמלות, כאשר בכל מכשיר מתחרות לא יותר מ-3 מתעמלות.
בערב היום השני, לאחר שכל המתעמלות סיימו להתחרות בשני מכשירים, נערכות תחרויות הגמר במכשירים האלה, אליהן עולות 8 המתעמלות שהשיגו את הציונים הטובים ביותר בכל מכשיר (עם הגבלה של 2 מתעמלות ממדינה אחת). אותו תהליך חוזר בשני המכשירים האחרים בערב היום הרביעי. באותו יום נקבע גם הדירוג הקבוצתי, על פי 10 התוצאות הטובות (מתוך 12) של המתעמלות מכל מדינה.
24 המתעמלות הטובות בדירוג הכולל (בהגבלה של שתיים ממדינה), על פי חישוב של שלוש התוצאות הטובות שלהן, מעפילות לגמר קרב רב, אשר נערך ביום החמישי של התחרות. בתחרות הקרב רב מבצעות המתעמלות פעם נוספת את כל ארבעת התרגילים, והדירוג נקבע על פי סיכום התוצאות בכל המכשירים. תחרות קרב רב היא החשובה ביותר, והיחידה אשר נערכת במשחקים האולימפיים.
מבנה התחרויות > קבוצות

ביום הראשון של תחרות הקבוצות נערכת תחרות הקרב רב, אשר כוללת את שני התרגילים - תרגיל אחד עם חמישה מכשירים זהים (ב-2011 5 כדורים), ותרגיל שני עם שלושה מכשירים מסוג אחד ושניים מסוג אחר (ב-2011 3 סרטים ו-2 חישוקים). סיכום התוצאות בשני התרגילים קובע את הדירוג. תחרות קרב רב היא היחידה בתוכנית האולימפית.
ביום השני מתקיימות תחרויות הגמר בכל תרגיל בנפרד, בהן משתתפות 8 קבוצות שהשיגו את התוצאות הטובות ביותר בכל תרגיל ביום הראשון.
גברים

עד סוף המאה ה-20 היה ענף זה נשי בלבד, אבל אז החלו ביפן לערוך גם תחרויות התעמלות אמנותית לגברים.
בנים יפנים מבצעים תרגילים קבוצתיים ללא מכשיר ותרגילים אישיים עם מכשירי יד שונים מהתעמלות אמנותית של נשים כגון חישוקים קטנים, אלות וחבל.
בישראל

ענף ההתעמלות האמנותית הוא ענף הספורט האולימפי המוביל בישראל ביחד עם ענפי הג'ודו והשיט. ישראל אירחה את אליפות אירופה בהתעמלות אומנותית לראשונה בישראל בחולון ב-2016, ואירחה אותה פעם נוספת ב-2022 בתל אביב-יפו.
בישראל > מדליות באליפויות העולם

| שנה | מקום | מדליה | מתעמלות | תחרות |
| --- | --- | --- | --- | --- |
| 2011 | מונפלייה, צרפת | ארד | נטע ריבקין | חישוק |
| 2011 | מונפלייה, צרפת | ארד | נבחרת ישראל | סרטים וחישוקים |

| 2014 | איזמיר, טורקיה | כסף | נבחרת ישראל | אלות |

| 2017 | פזארו, איטליה | ארד | לינוי אשרם | קרב-רב |
| 2017 | פזארו, איטליה | ארד | לינוי אשרם | סרט |

| 2018 | סופיה, בולגריה | כסף | לינוי אשרם | קרב-רב |
| 2018 | סופיה, בולגריה | כסף | לינוי אשרם | חישוק |
| 2018 | סופיה, בולגריה | ארד | לינוי אשרם | סרט |

| 2019 | באקו, אזרבייג'ן | כסף | לינוי אשרם | חישוק |
| 2019 | באקו, אזרבייג'ן | כסף | לינוי אשרם | אלות |
| 2019 | באקו, אזרבייג'ן | כסף | לינוי אשרם | סרט |
| 2019 | באקו, אזרבייג'ן | כסף | לינוי אשרם, ניקול זליקמן, ניקול וורנקוב, יוליאנה טלגין | צוות |
| 2019 | באקו, אזרבייג'ן | ארד | לינוי אשרם | כדור |
| 2019 | באקו, אזרבייג'ן | ארד | לינוי אשרם | קרב-רב |

| 2022 | סופיה, בולגריה | כסף | נבחרת ישראל | קרב-רב |
| 2022 | סופיה, בולגריה | כסף | נבחרת ישראל | חישוקים |

| 2023 | ולנסיה, ספרד | זהב | נבחרת ישראל | קרב-רב |
| 2023 | ולנסיה, ספרד | ארד | דריה אטמנוב | קרב-רב |
| 2023 | ולנסיה, ספרד | זהב | נבחרת ישראל | סרטים וכדורים |
במשחקים האולימפיים, סיימה נבחרת ישראל במקום השישי בגמר (בייג'ינג 2008, ריו דה ז'ניירו 2016), נטע ריבקין סיימה במקום שביעי (לונדון 2012), לינוי אשרם זכתה במדליית הזהב וניקול זליקמן סיימה במקום שביעי (טוקיו 2020), נבחרת ישראל זכתה במדליית כסף ודריה אטמנוב סיימה במקום החמישי (פריז 2024).
במהלך השנים המתעמלות האמנותיות הישראליות זכו גם בעשרות מדליות בסבבי הגביע העולמי ובמדליות באליפויות אירופה.
ראו גם

התעמלות אמנותית במשחקים האולימפיים
התעמלות קבוצתית אסתטית
התעמלות אקרובטית
התעמלות מכשירים
הערות שוליים

↑  13x13 מטר ועוד שולי ביטחון של חצי מטר בכל צד. ראו בדף התקנות של איגוד ההתעמלות, עמוד 26
↑  על פי סעיף 3 בתקנון המשחקים האולימפיים קיץ 2012
↑  אורן אהרוני, רשמית: ישראל תארח את אליפות אירופה בהתעמלות אמנותית ב-2022, באתר ynet, 31 באוגוסט 2019
| ענפי ספורט אולימפיים |
| --- | --- | --- |
| משחקי הקיץ | משחקי הקיץ |  |
| אופניים | אופני BMX • אופני BMX בסגנון חופשי • אופני הרים • אופני כביש • אופני מסלול |  |
| משחקי כדור | בדמינטון • גולף • הוקי שדה • טניס • טניס שולחן • כדורגל • כדוריד • כדורמים • כדורסל • כדורסל 3x3 • כדורעף • כדורעף חופים • רוגבי שביעיות |  |
| ספורט גופני | אתלטיקה • ברייקינג • הרמת משקולות • טיפוס • טריאתלון • ירי תחרותי • סקייטבורדינג • סיף • קרב חמש מודרני • קשתות |  |
| התעמלות | התעמלות אמנותית • התעמלות מכשירים • טרמפולינה |  |
| ספורט ימי | גלישת גלים • חתירה • קאנו/קיאק • שיט |  |
| ענפי קרב | אגרוף • ג'ודו • היאבקות (סגנון חופשי, סגנון יווני רומי) • טאקוונדו |  |
| רכיבה | איוונטינג • רכיבה אמנותית • קפיצות ראווה |  |
| שחייה | קפיצה למים • שחייה תחרותית • שחייה צורנית • שחייה במים פתוחים |  |
| משחקי החורף | משחקי החורף |  |
| ענפי קרח | הוקי קרח • קרלינג |  |
| סקי | ביאתלון • גלישת שלג • סקי אלפיני • סקי בסגנון חופשי • סקי למרחקים • סקי נורדי משולב • קפיצות סקי |  |
| מזחלות | בובסלי • סקלטון • לוז' |  |
| החלקה על הקרח | החלקה אמנותית • החלקה מהירה • החלקה מהירה במסלול קצר |  |
| ענפי עבר במשחקי הקיץ | ענפי עבר במשחקי הקיץ |  |
| ענפי עבר | בייסבול • כדור בסקי • כדור כף יד • כדור מחבט • לקרוס • מרוץ סירות מנוע • משיכת חבל  • סופטבול • פולו • קרוקט • קרוקט אמריקאי • קראטה • קריקט |  |
| --- | --- |
בקרת זהויות :  NLI: 987007541729705171  BnF: cb13174929c (data)  GND: 4130589-9  LCCN: sh90005802  NDL: 01042368  NKC: ph122939 
ילדים בחוג התעמלות בקריית אתא
אירה ריסנזון
חג שמח עם שרק

| --- | --- |
עטיפת ה-DVD העברית
עטיפת ה-DVD העברית
 בימוי:  גארי טרוסדייל 
 הופק בידי:  ג'ינה שי
 תסריט:  גארי טרוסדייל 
 שחקנים ראשיים:  מייק מאיירס  אדי מרפי  קמרון דיאז
 מדבבים:  מייק מאיירס (שרק) קמרון דיאז (הנסיכה פיונה) אדי מרפי (דונקי) אנטוניו בנדרס 
 מוזיקה:  הארי גרגסון וילאמס
 מדינה:  ארצות הברית
 חברת הפקה:  DreamWorks Animation Pacific Data Images
 חברה מפיצה:  דרימוורקס ABC
 שיטת הפצה:  direct-to-video 
 הקרנת בכורה:  28 בנובמבר 2007
 משך הקרנה:  21 דקות
 שפת הסרט:  אנגלית
 סוגה:  סרט פנטזיה, סרט אגדות, סרט חג המולד, קומדיה טלוויזיונית 
 סרט קודם:  שרק 4D
 סרט הבא:  שרק לנצח 
 אתר רשמי
 דף הסרט ב־IMDb
 
חג שמח עם שרק (באנגלית: Shrek the Halls) הוא סרט טלוויזיה קצר משנת 2007, שיצא מספר חודשים לאחר סרט הקולנוע השלישי בסדרה, ומהווה מעין סרט המשך שלו. הסרט, באורך 21 דקות, שודר ברשת ABC כ"ספיישל" לקראת חג המולד, ובאותה שנה שודר גם בבריטניה. לקראת חג המולד של שנת 2008 הסרט הועלה למכירה ב-iTunes, ולקראת חג המולד של שנת 2009 הוא שודר שוב ברשת ABC. סרט הטלוויזיה דובב על ידי אותם שחקני קולנוע שדיבבו את הדמויות הראשיות בסדרת סרטי "שרק".
עלילה

שרק ופיונה הולידו ילדים. לקראת חג המולד, מבקשת פיונה לחגוג עם שרק ועם משפחתם את החג. שרק, שמעולם לא שמע על חג זה, מתקשה להבין את המסורת ומתקשה להבין את הסיבה שביצתו התכסתה בשלג. בעזרת חמור וחמוריו הקטנים, ובעזרת פיונה והחתול מבין שרק איך לחגוג את חג הבריאה, ועוזר למשפחתו לחגוג אותו בפעם הראשונה.
דמויות

שרק (מייק מאיירס): עוג ירוק שרוצה לחגוג את חג המולד רק עם משפחתו.
חמור (אדי מרפי): חמור פטפטן שהביא את כל חבריו של שרק לביתו ושרק לא רצה את זה בכלל.
פיונה (קמרון דיאז): אשתו של שרק.
זאנג טומב טומב

כריכת השיר, 1914
"זאנג טומב טומב" (Zang Tumb Tumb) הוא שמו של שיר פונטי שחיבר האמן האיטלקי פיליפו תומאזו מארינטי בשנת 1912. השיר פורסם והודפס בשנת 1914.
השיר מתאר קרב אשר התרחש באדירנה בשנת 1912 בעת מלחמת הבלקן הראשונה. הוא הודפס בעזרת טיפוגרפיה ייחודית אשר מתעלמת מן המקובל בספרות. בנוסף, השיר מתרגם את הרעשים והקולות של הקרב אל טקסט פונטי. המלחמה מוצגת בשיר כאמצעי לטיהור של החברה ומארינטי מתאר אותה כ"הגיינה היחידה של העולם". בכך משקף השיר את התקווה הפוטוריסטי למהפכה ולשינוי חברתי כולל.
השיר השפיע על המוזיקאי האיטלקי לואיג'י רוסולו (Luigi Russolo) להתנסות במוזיקה המורכבת מרעשים.
וושינגטון על הכוונת

| --- | --- |

כרזת הסרט בישראל
 בימוי:  רולנד אמריך 
 הופק בידי:  רולנד אמריך ברדלי ג'יי פישר הראלד קלוסר ג'יימס ואנדרבילט לארי פרנקו לאייטה קאלוג'רידיס
 תסריט:  ג'יימס ואנדרבילט 
 עריכה:  אדם וולף
 שחקנים ראשיים:  צ'נינג טייטום   ג'יימי פוקס   מגי ג'ילנהול  ג'ייסון קלארק   ריצ'רד ג'נקינס   ג'יימס וודס
 מוזיקה:  הארלד קלוסר תומאס וואנקר
 צילום:  אנה פורסטר 
 מדינה:  ארצות הברית 
 חברת הפקה:  Centropolis Entertainment Mythology Entertainment
 חברה מפיצה:  סרטי קולומביה
 שיטת הפצה:  וידאו על פי דרישה 
 הקרנת בכורה:  ארצות הברית 28 ביוני 2013   אינדונזיה 26 ביוני 2013   ישראל 27 ביוני 2013
 משך הקרנה:  131 דק' 
 שפת הסרט:  אנגלית 
 סוגה:  סרט פעולה, סרט דרמה, סרט מתח, סרט מתח פוליטי 
 תקציב:  150 מיליון דולר
 הכנסות:  205.4 מיליון דולר
 הכנסות באתר מוג'ו:   whitehousedown
 whitehousedown.com
 דף הסרט ב־IMDb
 
וושינגטון על הכוונת (באנגלית: White House Down) הוא סרט פעולה ומתח-פוליטי אמריקאי משנת 2013 בכיכובם של צ'נינג טייטום וג'יימי פוקס ובבימויו של רולנד אמריך. הסרט זכה לביקורות מעורבות בעיקר עם צאתו לאקרנים ביוני 2013.
צוות שחקנים

| שם השחקן | דמות | הערה |
| --- | --- | --- |
| צ'נינג טייטום | ג'ון קייל | מאבטח במשטרת וושינגטון הבירה והגיבור הראשי של הסרט |
| ג'יימי פוקס | ג'יימס סוייר | נשיא ארצות הברית אשר הופך לחברו הטוב ביותר של קייל |
| מגי ג'ילנהול | קרול פינרטי | מנהלת שירותי הביטחון בבית הלבן |
| ג'ואי קינג | אמילי קייל | בתו של ג'ון |
| ניקולס רייט | דוני דונלדסון | מדריך הסיורים בבית הלבן |
| לאנס רדיק | הגנרל קאלפילד | סגן יושב ראש המטות המשולבים |
| מייקל מרפי | אלווין האמונד | סגן נשיא ארצות הברית |
| ג'ייסון קלארק | אמיל סטנץ | פעיל לשעבר בסוכנות הביון המרכזית וכוח דלתא ובנוסף מנהיג ומפקד צוות שכירי החרב אשר משתף פעולה עם ווקר והאנטגוניסט השלישי של הסרט |
| ג'יימס וודס | מרטין ווקר | ראש השירות החשאי הנשיאותי בבית הלבן והמנהיג של מבצע חטיפת הנשיא סוייר ביחד עם שכירי החרב הכולל מתקפה גרעינית שתמחק את איראן, ווקר הוא האנטגוניסט המשני של הסרט |
| ריצ'רד ג'נקינס | איליי רפלסון | יושב ראש בית הנבחרים אשר עמד מאחורי כל מבצע חטיפת הנשיא והמתקפה הגרעינית על איראן והנבל הראשי האמיתי של הסרט |
| קווין ראנקין | קארל קיליק | שכיר חרב בצוותו של סטנץ ואחד מאנשיו |
הפקה וביקורות

הסרט צולם החל מיולי 2012 במונטריאול, קנדה ותחילה תוכנן כי ייצא לאקרנים בנובמבר 2013, אך לבסוף יצא ב-28 ביוני 2013.
הסרט זכה לביקורות מעורבות ממבקרי הקולנוע, כשאתר Rotten Tomatoes העניק לו 50 אחוזי טריות מהמבקרים.
מוזיקה

את המוזיקה לסרט כתב והלחין הארלד קלוסר, המוזיקאי הקבוע של רולנד אמריך שהלחין את המוזיקה לסרטיו הרבים והקודמים של אמריך.
ראו גם

המטרה: הבית הלבן – סרט בעל עלילה דומה שיצא באותה שנה
הערות שוליים

↑  אמיר בוגן, ג'יימי פוקס: "קיבלתי קידום - מעבד לנשיא", באתר ynet, 26 ביוני 2013
↑  נחום מוכיח, "ושינגטון על הכוונת": נא לכבות את המוח בכניסה, באתר nrg‏, 28 ביוני 2013
↑  ארז דבורה, "וושינגטון על הכוונת": פיצוץ ביקורתי לא מבוקר, באתר ynet, 29 ביוני 2013
| --- | --- |
בקרת זהויות :  MusicBrainz work: 125f6f86-4b5b-4b80-bfae-bcfa974f059f
ויקטור קינגיספ

| --- | --- |

 לידה:  24 במרץ 1888 קארמה, אסטוניה 
 הוצאה להורג:  4 במאי 1922 (בגיל 34) טאלין, אסטוניה 
 מדינה:  האימפריה הרוסית, הרפובליקה הסובייטית הפדרטיבית הסוציאליסטית הרוסית, אסטוניה 
 השכלה:  הפקולטה למשפטים, אוניברסיטת סנקט פטרבורג 
 מפלגה:  המפלגה הקומוניסטית של ברית המועצות, המפלגה הקומוניסטית של אסטוניה 
 
ויקטור קינגיספ (24 במרץ 1888 - 4 במאי 1922) היה פוליטיקאי בולשביקי אסטוני ורוסי, סגן יושב ראש של צ'קה, חבר בוועדה המבצעת המרכזית של רוסיה הסובייטית.
חייו

קינגיספ נולד בנפת קארמה, שבאי סארמאה באסטוניה.
חייו > השכלה

ב- 1906 התחיל ללמוד בקתדרה למתמטיקה ופיזיקה באוניברסיטת סנקט פטרבורג, ב-1910 התחיל ללמוד שם בקתדרה לשפות גרמאניות ורומאניות ובשנת 1917 סיים את הפקולטה למשפטים.
חייו > בשורות המהפכה

היה ממייסדי המפלגה הקומוניסטית של אסטוניה.
מונה לחבר בכיר בוועדה המבצעת המרכזית של רוסיה הסובייטית (ועדת "הפרלמנט" הבולשביקי המפקחת על תפקוד הממשלה).
היה חוקר בכיר בו.צ'.ק. (לימים נ.ק.ו.ד.) ואחר כך היה סגן יו"ר ו.צ'.ק. בסוף 1918 נשלח לאסטוניה לפקד על המחתרת הקומוניסטית.
חייו > מותו

ב-3 במאי 1922 נעצר על ידי המשטרה, הואשם בבגידה בארצו והוצא להורג בטאלין, בליל 4 במאי.
קינגיספ היה נשוי פעמיים והיה אב לשני בנים. בנו סרגיי קינגיספ (1909–1941) היה קצין בנ.ק.ו.ד. ולאחר סיפוחה של אסטוניה לברית המועצות בקיץ 1940 היה אחראי על הוצאתם להורג של תושבי אסטוניה רבים החפים מפשע.
זכרונו

הממשלה הסובייטית שינתה את שם העיר יאמבורג (Ямбург) במחוז לנינגרד לקינגיספ (Кингисепп) לזכרו.
במהלך השלטון הסובייטי באסטוניה לאחר מלחמת העולם השנייה, שונה שמה של העיר קורסארה לקינגיספ (Kingissepp) באופן דומה, בשנת 1952. השם המקורי הוחזר בשנת 1988 (בדיוק מאה שנה לאחר הולדתו של קינגיספ).
זאב גולד

זאב גולד (שני משמאל) עם אישים נוספים בפתיחת טקס השבעתו של יצחק בן-צבי כנשיא מדינת ישראל השני, דצמבר 1952, צבע מקורי
הרב זאב וולף גולד (כ"ח בשבט ה'תרמ"ט, 30 בינואר 1889 – כ"ז בניסן ה'תשט"ז, 8 באפריל 1956) היה רב ומנהיג יהודי במספר קהילות בארצות הברית. ממנהיגי תנועת המזרחי ומחותמי מגילת העצמאות.
ביוגרפיה

נולד בשצוצין שבפולין לרב יעקב מאיר בן הרב אברהם מרדכי קרבצ'ינסקי, שהיה רבן של איזבלין שפלך גרודנו, קאפולי שבפלך מינסק, ובסוף ימיו של העיר מריאמפולה הסמוכה לקובנה. בצעירותו היה חבר קרוב של הרב חיים עוזר גרודזנסקי, והקפיד לשמור עמו על קשרי ידידות ולימוד. בגיל 18 נשא לאישה את יוכבד בת הרב משה רייכלר, וישב על כיסא הרבנות של חותנו בעיר יוטיקה. היגר לארצות הברית בגיל 18 ובכניסה לשם שינה את שמו ל"גולד" (שם המשפחה של אמו היה גולדואסר).
בארצות הברית חי ופעל שנים רבות. שימש כרב הקהילה בשיקגו, סן פרנסיסקו, בורו פארק בניו יורק ועוד. היה ממייסדי בית הספר תלמוד תורה בויליאמסבורג וממייסדי ישיבת תורה ודעת, בה שימש מספר שנים כנשיא הישיבה. הוא שבחר את שמה: "ישיבת תורה ודעת", כשם ישיבתו של הרב יצחק יעקב ריינס בלידא, שבה למד בצעירותו. בפעילותו הציונית היה חבר הנהלת הקונגרס היהודי העולמי ויו"ר כבוד של הקרן הקיימת לישראל באמריקה. השתתף בקונגרסים ציוניים החל בקונגרס הי"ג והיה חבר הוועד הפועל הציוני.
בשנת ה'תרע"ג הופיע באספה של אגודת "תפארת מזרחי" בניו-יורק, אחת מהאגודות שהיוו את הניצנים הראשונים של "המזרחי" בארצות הברית, ומאז קשר את חייו בתנועה. בחורף ה'תרע"ד, חדשים מספר לפני פרוץ מלחמת העולם הראשונה, הזמין את הרב מאיר בר-אילן, שהיה אז מזכיר המזרחי העולמי בברלין, לבוא לניו-יורק ולארגן את עבודת המזרחי בארצות הברית. בוועידת המזרחי הראשונה בארצות הברית קיבל על עצמו לעבור בארצות הברית "מחוף אל חוף" לשם ארגון סניפים ועריכת מגביות.
עלה לארץ ישראל בשנת ה'תרפ"ד ומונה על ידי הרב אברהם יצחק הכהן קוק לרב נודד להעביר נאומים במושבות ובקיבוצים. היה ממייסדי הישיבה בכפר הרואה. מאוחר יותר היה חבר הנהלת הסוכנות היהודית וישב במשלחת היהודית לעצרת ארגון האו"ם בשנת 1946. בתפקידו בסוכנות עמד בראש המחלקה לפיתוח ירושלים.
נקרא לחזור לארצות הברית מטעם תנועת המזרחי, ובשנת ה'תרצ"ב נבחר לנשיא הסתדרות המזרחי באמריקה. בתקופת נשיאותו יסד את סניפי המזרחי באמריקה הדרומית. שימש בתפקיד עד ה'תרצ"ה, בה חזר לארץ ישראל, ושימש כיו"ר המרכז העולמי של המזרחי.
בשנות מלחמת העולם השנייה שהה באמריקה. לאחר גמר המלחמה כיהן מטעם המזרחי בהנהלת הסוכנות היהודית, בהתאם להחלטת הכינוס הציוני העולמי בלונדון, ה'תש"ה. היה חבר המשלחת היהודית לעצרת האו"ם בשנת ה'תש"ו. הופיע בפני ועדת החוץ של בית הנבחרים האמריקני, והצהיר על ההכרח להקמת מדינה יהודית בארץ ישראל. היה נציג התנועה במועצת המדינה הזמנית ונמנה עם חותמי מגילת העצמאות.
נפטר בירושלים בכ"ז בניסן ה'תשט"ז, ונקבר בבית הקברות סנהדריה ליד חברו לתנועת המזרחי, הרב מאיר בר-אילן.
חתנו הרב דב כ"ץ היה מנהל בתי הדין הרבניים וכתב את סדרת הספרים "תנועת המוסר".
הרב יוסף דב סולובייצ׳יק נשא עליו הספד שנקרא ׳בסתר ובגלוי׳ שהודפס בספר ׳דברי הגות והערכה׳.
כתביו

"מה היה עזרא אומר"- קול קורא לאספת הרבנים הקונסרבטיבים לגבי עמדתם היהודית-דתית-לאומית
שובה ישראל- על הנזק הכרוך בארץ ישראל חילונית
ניבי זהב- עיונים בתורה ובעיות ישראל והעולם
זהב הארץ
לקריאה נוספת

'גולד (קרַוצינסקי), זאב', בתוך: דוד קלעי, ספר האישים: לכסיקון ארצישראלי, תל אביב: מסדה – אנציקלופדיה כללית, ה'תרצ"ז, עמ' 125 (הספר בקטלוג ULI)
דוד תדהר (עורך), "הרב זאב (וולף) גולד", באנציקלופדיה לחלוצי הישוב ובוניו, כרך ד (1950), עמ' 1873
הרב זאב גולד, ניבי זהב, באתר היברובוקס
'ניב זהב - הרב זאב גולד', בתוך: שבתאי דון יחיא, אנשי תורה ומלכות - שבעה אישים ודבריהם על מדינת ישראל, מורשת, תל אביב ה'תשכ"ז, עמ' 230, הספר באתר אוצר החכמה
זאמי (מכתש פגיעה)

| --- | --- |
מכתש זאמי כפי שצולם ב-8 באפריל 2012
מכתש זאמי כפי שצולם ב-8 באפריל 2012
 מידע כללי
 סוג:  מכתש פגיעה
 על שם:  זאמי מוטוקיו 
 נתונים ומידות
 קוטר:  129 ק"מ 
 מיקום
 מיקום:  Tolstoj quadrangle 
 גוף שמיימי:  כוכב חמה
 קואורדינטות:  2°56′S 147°21′W﻿ / ﻿2.93°S 147.35°W﻿ / -2.93; -147.35
  (למפת כוכב חמה מוגדלת) זאמי(למפת כוכב חמה רגילה) זאמי
 
מכתש זאמי הוא מכתש פגיעה הנמצא על כוכב חמה אשר קרוי על שמו של הפילוסוף מתחום האסתטיקה, השחקן והמחזאי היפני זאמי מוטוקיו. האיגוד האסטרונומי הבינלאומי הכריז על שמו של המכתש ב-1976.
הערות שוליים

↑  Planetary Names: Crater, craters: Zeami on Mercury, planetarynames.wr.usgs.gov
ערך זה הוא קצרמרבנושא מדעי החלל. אתם מוזמנים לתרום לוויקיפדיה ו.
ונסה הדג'נס

| --- | --- |

ונסה הדג'נס, יולי 2019
 לידה:  14 בדצמבר 1988 (בת 35) ארצות הברית סלינס, קליפורניה, ארצות הברית
 שם לידה:  ונסה אן הדג'נס
 מוקד פעילות:  קליפורניה, ארצות הברית
 תקופת הפעילות:  מ-2002
 מקום לימודים:  בית הספר לאמנויות של אורנג' קאונטי, Guajome Park Academy 
 סוגה:  R&B, פופ, דאנס
 שפה מועדפת:  אנגלית 
 כלי נגינה:  גיטרה 
 חברת תקליטים:  הוליווד רקורדס
 בן או בת זוג:  Cole Tucker (2023–?)  אוסטין באטלר (2011–2020) זאק אפרון (2005–2010) 
 צאצאים:  Hudgens/Tucker child 
 www.vanessahudgens.com
 פרופיל ב-IMDb
 חתימה:  
 
ונסה אן הדג'נס (באנגלית: Vanessa Anne Hudgens; נולדה ב-14 בדצמבר 1988) היא שחקנית, זמרת ומפיקה אמריקאית. ידועה בשל דמותה כגבריאלה מונטז בסדרת הסרטים "היי סקול מיוזיקל".
ביוגרפיה

הדג'נס נולדה בעיר סלינאס, קליפורניה שבארצות הברית. הדג'נס התגוררה עם משפחתה בכל רחבי החוף המערבי - מאורגון עד דרום קליפורניה. הוריה הם ג'ינה (לבית גואנקו), פקידה, ילידת מנילה שבפיליפינים, וגרגורי הדג'נס, כבאי. אביה שמת מסרטן בשנת 2016, הוא ממוצא אירי, צרפתי ואינדיאני. יש לה אחות צעירה בשם סטלה הדג'נס, שגם היא שחקנית. כל הסבים שלה היו מוזיקאים.
בהיותה בת שמונה, הופיעה הדג'נס בתיאטרון המוזיקלי כזמרת, והופיעה בהפקות מקומיות של קרוסלה, הקוסם מארץ עוץ, המלך ואני, איש המוזיקה, סינדרלה, ועוד. שנתיים אחרי תחילת הקריירה שלה במחזות זמר ותיאטרון, היא החלה אודישנים לפרסומות ותוכניות טלוויזיה, ובני משפחתה עברו ללוס אנג'לס לאחר שהיא זכתה בתפקיד בפרסומת בטלוויזיה. קריירת המשחק שלה החלה בגיל 15, והיא לזמן קצר למדה בתיכון לאומנויות, ואחריו החלה ללמוד בחינוך ביתי.
חיים אישיים

הדג'נס הייתה במערכת יחסים בת חמש שנים עם השחקן זאק אפרון, ששיחק לצידה בסדרת הסרטים היי סקול מיוזיקל בין השנים 2005 ל-2010. משנת 2011 ועד שנת 2020 הייתה בזוגיות עם השחקן אוסטין באטלר. החל מחודש נובמבר 2020 היא במערכת יחסים עם שחקן הבייסבול האמריקאי, קול טאקר. בפברואר 2023 הזוג התארס.
בשנת 2007, הופצו באינטרנט תמונות עירום פרטיות של הדג'נס, זאת לאחר שמכשיר הטלפון שלה נפרץ. הדג'נס התנצלה על המצב, וחברת וולט דיסני הודיעה כי היא תמשיך לגלם את דמותה בסרט ההמשך של היי סקול מיוזיקל.
במרץ 2020, בזמן שידור חי ברשת החברתית אינסטגרם, הדג'נס אמרה כי זה "בלתי נמנע" שאנשים ימותו מנגיף הקורונה. דבריה גרמו למחלוקת מכיוון שנראה שהיא ממזערת את השפעת המחלה ואת הצורך באמצעים למניעתה. לאחר מכן היא התנצלה על דבריה "חסרי הרגישות"
פילמוגרפיה

קולנוע
| שנה | סרט | תפקיד | הערות |
| --- | --- | --- | --- |
| 2003 | שלוש עשרה | נואל |  |
| 2004 | כנפי הרעם | טינטין |  |
| 2008 | היי סקול מיוזיקל 3 | גבריאלה מונטז |  |
| 2009 | נוער שוליים | סאם |  |
| 2011 | ביסטלי | לינדי טיילור |  |
| 2011 | סאקר פאנץ' | בלונדי |  |
| 2012 | מסע אל האי המסתורי | קאילאני |  |
| 2013 | ספרינג ברייקרס | קנדי |  |
| 2013 | אדמה קפואה | סינדי פולסון |  |
| 2013 | מצ'טה קטלני | קרזה דסדמונה |  |
| 2013 | תן לי מחסה | אגנס ביילי |  |
| 2015 | קיטצ'ן סינק | לוריילי |  |
| 2018 | חיי כלב | טארה |  |
| 2018 | נסיכה בהחלפה | סטייסי דנובו / ליידי מרגרט |  |
| 2018 | סיבוב שני | זואי |  |
| 2019 | Polar: המתנקש | קמיל |  |
| 2019 | אביר לחג | ברוק וינטרס | גם מפיקה |
| 2020 | בחורים רעים לתמיד | קלי |  |
| 2020 | נסיכה בהחלפה: חילוף חוזר | סטייסי דנובו / ליידי מרגרט / פיונה | גם מפיקה |
| 2021 | הפוני הקטן שלי: דור חדש | סאני סטארסקוט | דיבוב |
| 2021 | טיק, טיק... בום! | קריסה ג'ונסון |  |
| 2021 | נסיכה בהחלפה: בעקבות הכוכב הרומנטי  | סטייסי דנובו / ליידי מרגרט / פיונה | גם מפיקה |
| 2021 | Asking for It | ביאטריס |  |
| 2024 | בחורים רעים: הכל או כלום | קלי |  |
| 2024 | בעיירה קטנה בדקוטה הצפונית (אנ') | נעמי |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2002 | Still Standing | טיפאני | פרק: "Still Rocking" |
| 2002 | Robbery Homicide Division | ניקול | פרק: "Had" |
| 2003 | האחים גרסיה | לינדזי | פרק: "New Tunes" |
| 2005 | Quintuplets | כרמן | פרק: "The Coconut Kapow" |
| 2006 | דרייק וג'וש | רבקה | פרק: "Little Sibling" |
| 2006 | היי סקול מיוזיקל | גבריאלה מונטז | סרט טלוויזיה של ערוץ דיסני |
| 2006 | החיים היפים של זאק וקודי | קורי | 4 פרקים |
| 2007 | היי סקול מיוזיקל 2 | גבריאלה מונטז | סרט טלוויזיה של ערוץ דיסני |
| 2009 | רובוט צ'יקן | לארה / ארין | דיבוב; פרק: "Especially the Animal Keith Crofford" |
| 2016 | גריז: לייב | בטי ריזו | ספיישל טלוויזיוני של FOX |
| 2017 | Powerless | אמילי לוק | תפקיד ראשי; 12 פרקים |
| 2018-2017 | So You Think You Can Dance | שופטת | תוכנית מציאות; עונות 14–15 |
| 2018 | היסטוריה שתויה | ז'אן ד'ארק/מאטה הארי/מארג' קלהאן | 3 פרקים |
| 2019 | רנט: לייב | מורין ג'ונסון | ספיישל טלוויזיוני של FOX |
| 2022 | Entergalactic | קרינה | דיבוב; ספיישל טלוויזיוני של נטפליקס |
| TBA | צבא המתים: וגאס האבודה | וילו | סדרת אנימציה עתידית של נטפליקס |
דיסקוגרפיה > אלבומי אולפן

2006: V
2008: Identified
דיסקוגרפיה > פסקולים

2006: High School Musical
2007: High School Musical 2
2008: High School Musical 3: Senior Year
2015: Gigi (New Broadway Cast Recording)
2016: Grease: Live – Music from the Television Event
2021: Tick, Tick... Boom!
פרסים ומועמדויות

| שנה | פרס | קטגוריה | עבודה מועמדת | תוצאה |
| --- | --- | --- | --- | --- |
| 2006 | פרסי בחירת הנוער | טלוויזיה: פריצת השנה - שחקן/ית | היי סקול מיוזיקל | מועמדות |
| 2006 | פרסי בחירת הנוער | טלוויזיה: הכימיה הטובה ביותר | היי סקול מיוזיקל (עם זאק אפרון) | זכייה |
| 2007 | פרסי בחירת הנוער | מוזיקה: פריצת השנה - אומנית | ונסה הדג'נס | זכייה |
| 2007 | פרס האמן הצעיר | השחקנית הטובה ביותר בסרט טלוויזיוני, מיני-סדרה או ספיישל | היי סקול מיוזיקל | מועמדות |
| 2008 | פרסי בחירת הנוער | סקסית השנה | ונסה הדג'נס | זכייה |
| 2009 | פרסי בחירת הילדים של ניקלודיאון | שחקנית קולנוע אהובה | היי סקול מיוזיקל 3 | זכייה |
| 2009 | פרסי הסרטים והטלוויזיה של MTV | פריצת השנה - שחקנית | היי סקול מיוזיקל 3 | מועמדות |
| 2009 | פרסי הסרטים והטלוויזיה של MTV | הנשיקה הטובה ביותר | היי סקול מיוזיקל 3 (עם זאק אפרון) | מועמדות |
| 2009 | פרסי בחירת הנוער | שחקנית בסרט מוזיקלי | היי סקול מיוזיקל 3 | מועמדות |
| 2009 | פרסי בחירת הנוער | נשיקה | היי סקול מיוזיקל 3 (עם זאק אפרון) | מועמדות |
| 2009 | פרסי בחירת הנוער | סקסית השנה | ונסה הדג'נס | מועמדות |
| 2011 | פרס בחירת הקהל | הכוכב האהוב ביותר מתחת לגיל 25 | ונסה הדג'נס | מועמדות |
| 2011 | פרסי בחירת הנוער | נשיקה | ביסטלי (עם אלכס פטיפר) | מועמדות |
| 2011 | פרסי בחירת הנוער | אייקון אופנה - אישה | ונסה הדג'נס | מועמדות |
| 2012 | פרסי בחירת הנוער | שחקנית בסרט מדע בדיוני/פנטזיה | מסע אל האי המסתורי | מועמדות |
| 2013 | פרסי בחירת הילדים של ניקלודיאון | שחקנית קולנוע אהובה | מסע אל האי המסתורי | מועמדות |
| 2014 | פרסי הסרטים והטלוויזיה של MTV | הנשיקה הטובה ביותר | ספרינג ברייקרס (עם אשלי בנסון וג'יימס פרנקו) | מועמדות |
| 2014 | פרסי הוליווד הצעירה | פרס קובעת הטרנדים | ונסה הדג'נס | זכייה |
| 2017 | פרסי בחירת הנוער | פרס See Her | ונסה הדג'נס | זכייה |
| 2017 | פרסי הסרטים והטלוויזיה של MTV | הרגע המוזיקלי הטוב ביותר | You're the One That I Want (עם צוות השחקנים של גריז: לייב) | זכייה |
| 2020 | פרס בחירת הקהל | כוכבת הקולנוע של שנת 2020 | בחורים רעים לתמיד | מועמדות |
| 2020 | פרס בחירת הקהל | כוכב סרטי האקשן של שנת 2020 | בחורים רעים לתמיד | מועמדות |
| 2021 | פרסי בחירת הילדים של ניקלודיאון | שחקנית קולנוע אהובה | נסיכה בהחלפה: חילוף חוזר | מועמדות |